Marți, 19 martie, cerul va fi înnorat și va ploua în majoritatea regiunilor, iar temperaturile vor fi cuprinse între 3 și 13 grade.
În Dobrogea și Bărăgan vântul va fi activ şi o să plouă. Temperaturile ajung la 8 grade, potrivit Știrileprotv.
În Moldova sudică și nordul Munteniei va ploua local, iar vântul va fi insistent. Temperaturile ajung până la 8 grade.
În jumătatea nordică a Moldovei și în Bucovina apar precipitaţii sub formă de ploaie sau lapoviţă, iar la munte o să ningă slab. Temperaturile ajung la 8 grade.
În nordul Transilvaniei și Maramureș va fi o zi mohorâtă. Pe spaţii mici o să plouă, dar e posibil să cadă şi puţină lapoviţă.
În vestul țării soarele străluceşte în cea mai mare parte a zilei.
În Transilvania cerul va fi înnorat, iar pe suprafeţe restrânse apar precipitaţii sub toate formele. Temperaturile ajung până la 7 grade.
În Oltenia o să plouă, dar pe la deal şi pe la munte e posibil să vină şi ceva ninsori sau lapoviţă. Temperaturile scad față de ziua anterioară. Astfel, vor ajunge până la 13 grade.
În sudul României vreme va fi închisă, cu înnorări, vânt activ şi precipitaţii. Temperaturile ajung până la 8 grade.
În București se face mai frig decât ar fi normal. Maximele vor ajunge până la 7 grade, iar la noapte vor fi 2 grade.
Administrația Națională de Meteorologie (ANM) a emis un cod galben de ceață valabil până la ora 9.
Astfel, în județele Ialomița și Călărași se va semnala ceață care determină scăderea vizibilității sub 200 m și izolat sub 50 m.
De asemenea, Zona continentală a județului Constanta , respectiv zona localităților: Medgidia, Cernavodă, Murfatlar, Hârșova, Mihail Kogălniceanu, Cobadin, Ostrov, Cogealac, Negru Vodă, Băneasa, Nicolae Bălcescu, Topraisar, Mircea Vodă, Castelu, Poarta Albă, Rasova, Lipnița, Ciobanu, Crucea, Peștera, Chirnogeni, Albești, Independența, Oltina, Aliman, Mihai Viteazu, Ciocârlia, Ghindărești, Amzacea, Cuza Voda, Deleni, Adamclisi, Saligny, Dobromir, Mereni, Seimeni, Ion Corvin, Topalu, Gârliciu, Comana, Bărăganu, Pantelimon, Târgușor, Fântânele, Tortoman, Cerchezu, Siliștea, Saraiu, Horia, Grădina, Vulturu, Dumbrăveni; se va semnala local ceață care determină scăderea vizibilității sub 200 m, izolat sub 50 m.